נביאי האסלאם

באסלאם, "נביא" (בערבית: نبيّ, נַבי בריבוי: أنبياء אנביאא') הוא אדם שנבחר על ידי האל שחווה התגלות ואל-וואחי. כל נביא באסלאם הוא גבר זכר מבוגר, בניגוד ליהדות שבה יכולות להיות גם נביאות. נביא באסלאם יכול להיות גם רסול (בערבית: رسول, תרגום: שליח) אך לא כל נביא הוא רסול. בנוסף לנביאים המוכרים ביהדות ובנצרות ודמויות אחרות הנזכרות בתנ"ך ובברית החדשה, יש באסלאם נביאים נוספים המוזכרים רק בקוראן - אחד החשובים שבהם הוא הוד. מייסד הדת עצמו, מוחמד, נחשב באסלאם לאחרון הנביאים ולחשוב שבהם. הוא מכונה "רסול אללה" - رسول الله - "שליח האל", אך אפשר לכנות כך גם את כל שאר הרסולים (שליחים). כשמוסלמי מזכיר שם של נביא, מקובל שהוא יוסיף אחריו את הברכה: عليه السلام ("עליה אלסלאם") או בראשי תיבות: عم - שפירושה "עליו השלום" (בעברית נאמרת ברכה דומה על כל אדם שמת, אולם אין לבלבל בינה לבין הברכה המוסלמית). אחרי הזכרת שמו של מוחמד מקובל לומר: صلّى الله عليه وسلّم ("צלא אללה עליה וסלם"), בראשי תיבות: صلعم או ص ("האל יתפלל עליו וייתן לו שלום"), לפי רוב חכמי הדת המוסלמים (עולמאא) מותר לכנות גם את שאר הנביאים בברכה זו, ויש גם עולמאא שמתירים לברך כך גם אנשים שאינם נביאים. מנהג זה נפוץ בדרך כלל אצל המוסלמים השיעים שמברכים את עלי אבן אבי טאלב בן דודו של הנביא מוחמד, ואת בניו חסן וחוסיין. אצל המוסלמים הסונים הדבר אינו נהוג. השליח (בערבית: رسول, תעתיק: רסול),הוא נביא אשר נשלח על ידי האל עם שריעה (חוקים, בדומה להלכה היהודית) חדשה וספר קודש חדש על מנת להדריך מחדש לדרך הישר עם מסוים או קבוצת אנשים שהוא נשלח אליהם, שכפרו וזנחו את השריעה הישנה של השליח שלפניו. בכך מבטל השליח החדש את השריעה הישנה ומביא שריעה חדשה. נביא (בערבית: نبي), הוא אדם שנבחר על ידי האל על מנת להדריך את המאמינים בדרך הישרה ולחזק את אמונתם באל ובשריעה של השליח שלפניו. הנביא שופט בין המאמינים, מדריך אותם ומזכיר להם את הדרך הנכונה והישרה, לפי השריעה הקיימת בזמנו. לסיכום, ההבדל בין שליח לנביא הוא שהשליח מחדש ומביא שריעה חדשה וזונח את הישנה, ובנוסף מדריך את הכופרים לדרך הנכונה, בניגוד לנביא שמחזק ומזכיר למאמינים שאמונתם נחלשה לפי השריעה הקיימת ושופט את אלה שטועים או מתכחשים לדת. בקוראן נזכרים רק 25 נביאים ושליחים בשמם יחד. בנוסף, יש כאלה שנזכרים אך שמם אינו מוזכר, ויש כאלה שאינם נזכרים כלל, וזאת על פי סורה 40: ע'אפר, פסוק: 78 בקוראן: "وَلَقَدْ أَرْسَلْنَا رُسُلًا مِنْ قَبْلِكَ مِنْهُمْ مَنْ قَصَصْنَا عَلَيْكَ وَمِنْهُمْ مَنْ لَمْ نَقْصُصْ عَلَيْكَ وَمَا كَانَ لِرَسُولٍ أَنْ يَأْتِيَ بِآيَةٍ إِلَّا بِإِذْنِ اللَّهِ فَإِذَا جَاءَ أَمْرُ اللَّهِ قُضِيَ بِالْحَقِّ وَخَسِرَ هُنَالِكَ الْمُبْطِلُونَ " תרגום: "הן שלחנו לפניך נביאים; על קצתם הגדנו לך ועל קצתם לא הגדנו; לא לנביא לעשות מופתים, כי אם ברצון אדוניו. ובבוא דבר אלהים, הוכיח באמת, וכל המכחשים באלהים ספו". על פי החדית', כשנשאל הנביא מוחמד כמה נביאים היו, ענה מוחמד שהיו 124,000 נביאים, וכשנשאל כמה מתוכם היו שליחים ענה מוחמד שהיו 315 שליחים. אך על פי רוב העולמאא, חדית' זה שסופר על הנביא אינו מהימן ואפילו שקרי, ולא מתייחסים אליו כמהימן לחלוטין. דניאל וישעיהו אינם מוזכרים בקוראן, אך נחשבים לנביאים בעיני חלק מהמוסלמים. אל-חד'ר, ד'ו אלכפל, ד'ו אל-קרנין ולוקמאן הן דמויות המוזכרות בקוראן, אך קיימת מחלוקת בנוגע להיותם נביאים. 25 הנביאים והשליחים הנזכרים בשמם בקוראן: הערה: שמות הנביאים להלן נכתבו כפי שהם מופיעים בקוראן, בתעתיק עברי. בסוגריים מופיע שם הנביא בערבית, שמה של הדמות מן התנ"ך או מן הברית החדשה שאיתה הוא מזוהה (בחלק מהמקרים הזיהוי פשוט בשל הדמיון בשם. במקרים שבהם אין דמיון בשם בין הקוראן לתנ"ך או לברית החדשה, הזיהוי מבוסס על הדעה הרווחת במסורת המוסלמית. במקרים שבהם הזיהוי אינו ברור דיו או שנוי במחלוקת, מופיעה הסתייגות), שם הספר הקדוש שהורד לנביא ולאיזה עם הוא נשלח (לפי האמונה האסלאמית). הנבואה במסורת ישראל מדיה וקבצים בנושא נביאי האסלאם בוויקישיתוף מיסט הרעיון הדתי באסלאם, דת האסלאם, תולדות הערבים והאסלאם הל הונאכ פרק בין א-רסול וא-נבי? (האם יש הבדל בין השליח לבין הנביא?) / מוחמד בן סאלח אל-עות'יימין, באתר ar.islamway.net (בערבית) חוכּם א-סלאה עלא ע'יר א-נבי מוחמד סלא אללה עלייהי וסלם (הדין באשר לבקשת תפילה על אחר זולת הנביא מוחמד עליו השלום והתפילה) / מוחמד בן סאלח אל-עות'יימין, באתר ar.islamway.net (בערבית) חוכּם א-סלאה וא-סלאם עלא ע'יר אל-אנביא' (הדין באשר לבקשת תפילה על אחרים זולת הנביאים) / אל-אסלאם סואל וג'וואבּ, באתר islamqa.info (בערבית) אל-פרק בין א-נבי וא-רסול (ההבדל בין הנביא לבין שליח האל), באתר binbaz.org.sa (בערבית) הקוראן סורה 40 (תרגום רקנדורף) – ויקיטקסט, באתר he.m.wikisource.org הל סח פי עדד אל-אנביא וא-רוסול שיי? (האם יש נכון במספר הנביאים והשליחים?) / אל-אסלאם סואל וג'וואבּ, באתר islamqa.info (בערבית) הקוראן, 19:56 הקוראן, 6:89 הקוראן, 26:107 הקוראן, 26:105 הקוראן, 26:125 הקוראן, 7:65 הקוראן, 26:143 הקוראן, 7:73 הקוראן, 19:41 הקוראן, 9:70 הקוראן, 87:19 הקוראן, 22:43 הקוראן, 26:162 הקוראן, 26:160 הקוראן, 19:54 הקוראן, 19:49 הקוראן, 26:178 הקוראן, 7:85 הקוראן, 19:51 הקוראן, 53:36 הקוראן, 43:46 הקוראן, 19:53 מַן הו ד'ו אל-כּפל אל-מד'כּוּר פי אל-קוראן (מיהו ד'ו אל-כּפל הנזכר בקוראן?) / אתר אל-אסלאם סואל וג'וואבּ (אורכב 08.01.2019 בארכיון Wayback Machine) הקוראן, 17:55 הקוראן, 37:123 הקוראן, 37:124 הקוראן, 37:139 הקוראן, 10:98 הקוראן, 3:39 הקוראן, 19:13 הקוראן, 19:30 הקוראן, 4:171 הקוראן, - 57:27 הקוראן, 61:6 הקוראן, 33:40 הקוראן, 42:7 הקוראן, 7:158